**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PATALPŲ PANAUDOS VIEŠAJAI ĮSTAIGAI

# LAZDIJŲ KULTŪROS CENTRUI

2019 m. lapkričio 20 d. Nr. 34-180

 Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir 3 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2, 6.1, 8.2 ir 9.1 papunkčiais, atsižvelgdama į Lazdijų r. Kapčiamiesčio Emilijos Pliaterytės mokyklos 2019-10-22 sutikimą Nr. KPM10-91, Lazdijų r. Kapčiamiesčio Emilijos Pliaterytės mokyklos 2019-10-22 raštą Nr. KPM10-92 „Dėl panaudos sutarties sudarymo“ ir į viešosios įstaigos Lazdijų kultūros centro 2019-10-10 raštą Nr. LKCS1-138 „Dėl panaudos sutarčių“, Lazdijų rajono savivaldybės taryba n u s p r e n d ž i a:

 1. Leisti Lazdijų r. Kapčiamiesčio Emilijos Pliaterytės mokyklai (kodas 290633160) perduoti neatlygintinai naudotis pagal panaudos sutartį 10 metų laikotarpiui viešajai įstaigai Lazdijų kultūros centrui (kodas 165438848) Lazdijų rajono savivaldybės nuosavybės teise priklausančio  Lazdijų r. Kapčiamiesčio Emilijos Pliaterytės mokyklos patikėjimo teise valdomo mokyklos pastato 1C3p (unikalus Nr. 5997-6003-4011), esančio adresu: Taikos g. 11, Kapčiamiesčio mstl., Kapčiamiesčio sen., Lazdijų r. sav., 151,25 kv. m ploto patalpas: Nr. 1-25 (bendras plotas – 48,39 kv. m), Nr. 1-26 (bendras plotas – 49,93 kv. m), ½ dalį patalpos Nr. 1-27 (bendras plotas – 49,16 kv. m), Nr. 1-28 (bendras plotas – 3,77 kv. m), jos įstatuose numatytai veiklai vykdyti.

 2. Nustatyti, kad:

 2.1. viešoji įstaiga Lazdijų kultūros centras privalo nuo panaudos sutarties pasirašymo dienos iki 2021 m. gruodžio 31 d. įvykdyti viešosios įstaigos Lazdijų kultūros centro 2019-10-10 rašte Nr. LKCS1-138 „Dėl panaudos sutarčių“ nurodytą rašytinį įsipareigojimą – atlikti nurodytų patalpų einamąjį remontą už 200,00 Eur;

 2.2. panaudos sutartis turi būti nutraukta prieš terminą, jeigu viešoji įstaiga Lazdijų kultūros centras šio sprendimo 2.1 papunktyje nurodytu laikotarpiu nevykdė jai perduotų patalpų einamojo remonto;

 2.3. šio sprendimo 2.1 ir 2.2 papunkčiuose nurodyti reikalavimai turi būti numatyti Lazdijų rajono savivaldybės turto panaudos sutartyje.

 3. Įgalioti Lazdijų r. Kapčiamiesčio Emilijos Pliaterytės mokyklos direktorių pasirašyti patalpų panaudos sutartį su viešąja įstaiga Lazdijų kultūros centru.

 4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PATALPŲ PANAUDOS VIEŠAJAI ĮSTAIGAI LAZDIJŲ

# KULTŪROS CENTRUI“ PROJEKTO

**AIŠKINAMASIS RAŠTAS**

2019-10-23

1. Lazdijų rajono savivaldybės tarybos sprendimo projektas „Dėl patalpų panaudos viešajai įstaigai Lazdijų kultūros centrui“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir 3 dalimi, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. 5TS-169 „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2, 6.1, 8.2 ir 9.1 papunkčiais, atsižvelgdama į Lazdijų r. Kapčiamiesčio Emilijos Pliaterytės mokyklos 2019-10-22 sutikimą Nr. KPM10-91, Lazdijų r. Kapčiamiesčio Emilijos Pliaterytės mokyklos 2019-10-22 raštą Nr. KPM10-92 „Dėl panaudos sutarties sudarymo“ ir į viešosios įstaigos Lazdijų kultūros centro 2019-10-10 raštą Nr. LKCS1-138 „Dėl panaudos sutarčių“.
2. Lazdijų r. Kapčiamiesčio Emilijos Pliaterytės mokykla 2019-10-22 raštu Nr. KPM10-92 „Dėl panaudos sutarties sudarymo“ kreipėsi dėl patalpų panaudos sutarties sudarymo, kadangi 2019 m. lapkričio 30 d. baigiasi patalpų panaudos sutartis su viešąja įstaiga Lazdijų kultūros centru.Rašte prašo sudaryti panaudos sutartį patalpų, kurių bendras plotas 151,25 kv. m (unikalus Nr. 5997-6003-4011), esančių adresu: Taikos g. 11, Kapčiamiesčio mstl., Kapčiamiesčio sen., Lazdijų r. sav. Nurodytos patalpos reikalingos viešosios įstaigos Lazdijų kultūros centro įstatuose numatytai veiklai vykdyti. Viešoji įstaiga Lazdijų kultūros centras 2019-10-10 rašte Nr. LKCS1-138 „Dėl panaudos sutarčių“ įsipareigojo skirti 200,00 Eur einamajam patalpų remontui.

 Šio projekto tikslas:

 1. Leisti Lazdijų r. Kapčiamiesčio Emilijos Pliaterytės mokyklai (kodas 290633160) perduoti neatlygintinai naudotis pagal panaudos sutartį 10 metų laikotarpiui viešajai įstaigai Lazdijų kultūros centrui (kodas 165438848) Lazdijų rajono savivaldybės nuosavybės teise priklausančio Lazdijų r. Kapčiamiesčio Emilijos Pliaterytės mokyklos patikėjimo teise valdomo mokyklos pastato 1C3p (unikalus Nr. 5997-6003-4011), esančio adresu: Taikos g. 11, Kapčiamiesčio mstl., Kapčiamiesčio sen., Lazdijų r. sav., 151,25 kv. m ploto patalpas: Nr. 1-25 (bendras plotas – 48,39 kv. m), Nr. 1-26 (bendras plotas – 49,93 kv. m), ½ dalį patalpos Nr. 1-27 (bendras plotas – 49,16 kv. m), Nr. 1-28 (bendras plotas – 3,77 kv. m), jos įstatuose numatytai veiklai vykdyti.

 2. Nustatyti, kad:

 2.1. viešoji įstaiga Lazdijų kultūros centras privalo nuo panaudos sutarties pasirašymo dienos iki 2021 m. gruodžio 31 d. įvykdyti viešosios įstaigos Lazdijų kultūros centro 2019-10-10 rašte Nr. LKCS1-138 „Dėl panaudos sutarčių“ nurodytą rašytinį įsipareigojimą – atlikti nurodytų patalpų einamąjį remontą už 200,00 Eur;

 2.2. panaudos sutartis turi būti nutraukta prieš terminą, jeigu viešoji įstaiga Lazdijų kultūros centras šio sprendimo 2.1 papunktyje nurodytu laikotarpiu nevykdė jai perduotų patalpų einamojo remonto;

 2.3. šio sprendimo 2.1 ir 2.2 papunkčiuose nurodyti reikalavimai turi būti numatyti Lazdijų rajono savivaldybės turto panaudos sutartyje.

 Įgalioti Lazdijų r. Kapčiamiesčio Emilijos Pliaterytės mokyklos direktorių pasirašyti patalpų panaudos sutartį su viešąja įstaiga Lazdijų kultūros centru.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus šį projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė